CELEX: 32018D1698
Language: hu
Date: 2018-11-09 00:00:00
Title: A Bizottság (EU) 2018/1698 végrehajtási határozata (2018. november 9.) az afrikai sertéspestis bulgáriai előfordulásával összefüggő egyes védekezési intézkedésekről (az értesítés a C(2018) 7543. számú dokumentummal történt) (EGT-vonatkozású szöveg.)

12.11.2018   
               
               
                  HU
               
               
                  Az Európai Unió Hivatalos Lapja
               
               
                  L 282/15
               
            
         A BIZOTTSÁG (EU) 2018/1698 VÉGREHAJTÁSI HATÁROZATA
         (2018. november 9.)
         az afrikai sertéspestis bulgáriai előfordulásával összefüggő egyes védekezési intézkedésekről
         
            
               (az értesítés a C(2018) 7543. számú dokumentummal történt)
            
         
         (Csak a bolgár nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         mivel:
         
                     (1)
                  
                  
                     Az afrikai sertéspestis a házisertéseket és a vadon élő sertéseket sújtó fertőző vírusos betegség, amely súlyosan érintheti a sertéstenyésztés jövedelmezőségét, megzavarva az Unión belüli kereskedelmet és a harmadik országokba irányuló exportot.
                  
               
                     (2)
                  
                  
                     Az afrikai sertéspestis vadon élő sertésekben való előfordulása esetén fennáll a veszély, hogy a kórokozó más, vadon élő sertéspopulációkra, illetve sertéstenyésztő gazdaságokra is átterjedhet. Ennek következtében – az élő sertések vagy az azokból előállított termékek kereskedelme révén – átterjedhet egyik tagállamból a másikba, vagy harmadik országokba is.
                  
               
                     (3)
                  
                  
                     A 2002/60/EK tanácsi irányelv (3) az Unió területén alkalmazandó alapvető intézkedéseket határoz meg az afrikai sertéspestis elleni védekezés érdekében. A 2002/60/EK irányelv 15. cikke bizonyos intézkedések annak megállapítását követő meghozataláról rendelkezik, hogy az afrikai sertéspestis egy vagy több esetben vadon élő sertést fertőzött meg.
                  
               
                     (4)
                  
                  
                     Bulgária tájékoztatta a Bizottságot az afrikai sertéspestissel kapcsolatosan a területén jelenleg fennálló helyzetről, és a 2002/60/EK irányelv 15. cikkének megfelelően egy sor intézkedést hozott, többek között kijelölte a fertőzött területet, ahol a betegség elterjedésének megakadályozása érdekében az irányelv 15. cikkében említett intézkedések alkalmazandók.
                  
               
                     (5)
                  
                  
                     Az Unión belüli kereskedelem szükségtelen megzavarását megelőzendő, valamint a harmadik országok által létrehozott indokolatlan kereskedelmi akadályok elkerülése érdekében az érintett tagállammal együttműködve indokolt uniós szinten meghatározni, hogy Bulgária területén mely terület minősül afrikai sertéspestissel fertőzött területnek.
                  
               
                     (6)
                  
                  
                     Ennek megfelelően e határozat mellékletében fel kell tüntetni Bulgária területén belül a fertőzött területet, és meg kell határozni a szóban forgó körzet fennállásának időtartamát. A körzet fennállásának időtartama a betegség epidemiológiája és az intézkedéseknek a 2002/60/EK irányelvvel összhangban történő végrehajtásához szükséges idő figyelembevételével került megállapításra.
                  
               
                     (7)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Bulgária gondoskodik arról, hogy az általa kijelölt fertőzött terület – ahol a 2002/60/EK irányelv 15. cikkében meghatározott intézkedések alkalmazandók – magában foglalja legalább az e határozat mellékletében felsorolt területeket.
         
         
            2. cikk
            Ezt a határozatot 2019. február 10-ig kell alkalmazni.
         
         
            3. cikk
            Ennek a határozatnak a Bolgár Köztársaság a címzettje.
         
         
            Kelt Brüsszelben, 2018. november 9-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  A Tanács 2002/60/EK irányelve (2002. június 27.) az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/119/EGK irányelv módosításáról (HL L 192., 2002.7.20., 27. o.).
      
      
         
            MELLÉKLET
            
                        A Bulgária területén fertőzöttnek nyilvánított, az 1. cikkben említett területek
                     
                     
                        Az alkalmazási időszak vége
                     
                  
                        A Dobrics régióban:
                        
                                    —
                                 
                                 
                                    Kavarna település területén:
                                    
                                                —
                                             
                                             
                                                Balgarevo,
                                             
                                          
                                                —
                                             
                                             
                                                Kavarna,
                                             
                                          
                                                —
                                             
                                             
                                                Sveti Nikola,
                                             
                                          
                                                —
                                             
                                             
                                                Kamen Bryag,
                                             
                                          
                                                —
                                             
                                             
                                                Hadzhi Dimitar,
                                             
                                          
                                                —
                                             
                                             
                                                Poruchik Chunchevo,
                                             
                                          
                              
                                    —
                                 
                                 
                                    Shabla település területén:
                                    
                                                —
                                             
                                             
                                                Gorun,
                                             
                                          
                                                —
                                             
                                             
                                                Tiulenovo.
                                             
                                          
                              
                     
                        2019. február 10.